

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 365/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΛΟΑΩΨΑ-ΞΚΛ** | **«**Αδυναμία «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου**»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2ο έκτακτο  θέμα της ημερήσιας διάταξης «Αδυναμία «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου» έδωσε το λόγο στον κ. Δήμαρχο ο οποίος έθεσε υπόψη του Συμβουλίου τα εξής:

Σύμφωνα με την «Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β/4-10-2017), στις αρμοδιότητες της Διεύθυνσης Προγραμματισμού, Πληροφορικής και Περιβαλλοντικών Πολιτικών του Δήμου μας, περιλαμβάνεται η συγκέντρωση, επεξεργασία, τεκμηρίωση και ενημέρωση συνεχώς των γεωγραφικών, δημογραφικών, οικονομικών, κοινωνικών και άλλων στοιχείων που αφορούν στην ανάπτυξη του Δήμου, σε συνεργασία με τους αρμόδιους φορείς και τις υπηρεσίες του Δήμου και η διάγνωση αναγκών ανάπτυξης του Δήμου για αναπτυξιακές προτάσεις στο Δήμο Αρταίων.

Η Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου, σύμφωνα και με την από 19-6-2018 Βεβαίωσή της, αδυνατεί να εκπονήσει την εργασία συμβουλευτικής υποστήριξης για την «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» λόγω έλλειψης προσωπικού, τεχνικής αδυναμίας αυτού και έλλειψης εξειδικευμένων γνώσεων που απαιτείται για το αντικείμενο. Επίσης υπάρχει έλλειψη χρόνου και το παραδοτέο θα πρέπει να ολοκληρωθεί άμεσα για να χρησιμοποιηθεί για την ωρίμανση στη συνέχεια προτάσεων που θα χρηματοδοτηθούν από το πρόγραμμα «Ανοικτά Κέντρα Εμπορίου» του Ε.Π. «Ανταγωνιστικότητα Επιχειρηματικότητα και Καινοτομία», για το οποίο έναρξη υποβολής προτάσεων ορίστηκε η 29-6-2018 και λήξη η 24-9-2018.

Η «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» θα περιλαμβάνει την συμβουλευτική υποστήριξη του Δήμου Αρταίων στην υποβολή πρότασης και συμβολή στην προετοιμασία του σχετικού φακέλου, στα πλαίσια του εν λόγω προγράμματος, βάσει του οποίου ο Δήμος Αρταίων θα πρέπει να καταθέσει προτάσεις:

- για την αναβάθμιση του δημόσιου χώρου,

- για την προμήθεια και εγκατάσταση συστημάτων έξυπνης πόλης ή/και

- για την προμήθεια και εγκατάσταση συστημάτων έξυπνης βιώσιμης κινητικότητας,

προς όφελος των επιχειρήσεων του εμπορικού κέντρου που θα συμμετάσχουν στο πρόγραμμα.

Η εν λόγω υπηρεσία κρίνεται απαραίτητη για την υποβολή πρότασης και για να τύχει αυτή ένταξης στο εν λόγω πρόγραμμα. Σημειώνεται ότι η εν λόγω υπηρεσία αποτελεί επιλέξιμη δαπάνη του προγράμματος «Ανοικτά Κέντρα Εμπορίου» και δύναται να χρηματοδοτηθεί από αυτό σε περίπτωση που αποφασιστεί από το Δημοτικό Συμβούλιο Δήμου Αρταίων κατά την οριστικοποίηση της πρότασης.

Εισηγούμαστε την αδυναμία εκτέλεσης της υπηρεσίας «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» από τη Διεύθυνση Προγραμματισμού Πληροφορικής και Περιβαλλοντικών Πολιτικών του Δήμου και την ανάθεση αυτής σε εξωτερικό συνεργάτη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την αδυναμία εκτέλεσης της υπηρεσίας «Εκπόνηση σχεδίου δράσης για τη δημιουργία ανοικτού εμπορικού κέντρου στην Άρτα» από τη Διεύθυνση Προγραμματισμού Πληροφορικής και Περιβαλλοντικών Πολιτικών του Δήμου και την ανάθεση αυτής σε εξωτερικό συνεργάτη.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 365/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*