

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:343/2018** | **ΠΕΡΙΛΗΨΗ ΘΕΜΑΤΟΣ** |
|  | **«Επιστροφή ποσού ασφαλιστικών εισφορών ως αχρεωστήτως καταβληθέν»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό  θέμα της ημερήσιας διάταξης «Επιστροφή ποσού ασφαλιστικών εισφορών ως αχρεωστήτως καταβληθέν» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σε απάντηση του αριθμ 1541/29-1-2014 ερωτήματος του Δήμου Αρταίων στο Υπουργείο Εργασίας Κοινωνικής Ασφάλισης και Κοινωνικής Αλληλεγγύης για το Ασφαλιστικό καθεστώς προσλαμβανομένων στο Δημόσιο, το Υπουργείο απάντησε με το 2922/27-1-2016 ότι ο Ν.Ι. του Σ. (εμφανίζεται μόνο τα αρχικά του υπόχρεου λόγω προστασίας ευαίσθητων προσωπικών δεδομένων , τα πλήρη στοιχεία βρίσκονται στην διάθεση της Υπηρεσίας ) στις αποδοχές που έλαβε από 1/3/2011 ως 31/8/2014 δεν έγιναν οι κρατήσεις στην ασφάλιση ΙΚΑ-ΤΕΑΜ στις οποίες υπαγόταν υποχρεωτικά από τον διορισμό του βάσει των διατάξεων του ν.3865/2010 εφόσον δεν υπήρχε προγενέστερη εργασιακή σχέση με το Δημόσιο και θα πρέπει να προβεί στην επιστροφή ποσού 18.636,74 € ως αχρεστήτως εισπραχθέντα.

Κατόπιν τούτων και με τις διατάξεις της παρ 2 του άρθρου 26 του ΝΔ 318/69:

Χρηματικά ποσά αχρεωστήτως καταβληθέντα υπό δήμων και κοινοτήτων αναζητούνται υπό τούτων, βεβαιούμενα εντός της υπό του άρθρου 2 του ΑΝ 344/1948 οριζόμενης προθεσμίας εις βάρος των υπόχρεων , δι αποφάσεως του Δημοτικού Συμβουλίου .

Εισηγούμαστε στο Δημοτικό Συμβούλιο να αποφασίσει την επιστροφή ποσού από τον Ν.Ι. του Σ. ως αχρεωστήτως καταβληθέν το οποίο ανέρχεται στα 18.636,74 € και αφορά ασφαλιστικές εισφορές εργαζομένου για το διάστημα από 1/3/2011 ως 31/8/2014. (Η Μισθοδοσία άρχισε αναδρομικά από 1/1/2011).

Η Δ/νση Οικονομικών Υπηρεσιών να προβεί στην σύνταξη βεβαιωτικού καταλόγου και στις απαραίτητες ενέργειες για την επιστροφή του εν λόγω ποσού.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 την εισήγηση και γενομένης ψηφοφορίας κατά την οποία ο κ. Παπαλέξης και η κα Βασιλάκη ψήφισαν ΠΑΡΩΝ

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την επιστροφή ποσού από τον Ν.Ι. του Σ. ως αχρεωστήτως καταβληθέν το οποίο ανέρχεται στα 18.636,74 € και αφορά ασφαλιστικές εισφορές εργαζομένου για το διάστημα από 1/3/2011 ως 31/8/2014. (Η Μισθοδοσία άρχισε αναδρομικά από 1/1/2011).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 343/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*