

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 361/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ψ0ΟΡΩΨΑ-Ο5Ρ** | **«**Έγκριση γνωμοδότησης επί της άσκησης ή μη ενδίκων μέσων κατά της υπ’ αριθμ. 20/2018 απόφασης του Μονομελούς Πρωτοδικείου Άρτας (τακτική διαδικασία – αγωγή χρέους)» |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 22ο τακτικό  θέμα της ημερήσιας διάταξης «Έγκριση γνωμοδότησης επί της άσκησης ή μη ενδίκων μέσων κατά της υπ’ αριθμ. 20/2018 απόφασης του Μονομελούς Πρωτοδικείου Άρτας (τακτική διαδικασία – αγωγή χρέους)» έθεσε υπόψη του συμβουλίου την γνωμοδότηση της πληρεξούσιου δικηγόρου κας Σφαλτού στην οποία αναφέρονται τα εξής:

Δυνάμει της υπ’ αριθμ. 315/2018 απόφασης του Δημοτικού Συμβουλίου του Δήμου Αρταίων, ορίσθηκα Πληρεξούσια Δικηγόρος του Δήμου Αρταίων, προκειμένου να γνωματεύσω επί της άσκησης η μη ένδικων μέσων κατά της υπ΄ αριθμ. 20/2018 απόφασης του Μονομελούς Πρωτοδικείου Άρτας (τακτική διαδικασία-αγωγή χρέους)

ΓΝΩΜΟΔΟΤΗΣΗ

Συγκεκριμένα, μου ζητήθηκε κατά το άρθρο 72 του Ν. 3852/2010 η σύνταξη γνωμοδότησης σχετικά με τη δυνατότητα της εξωδικαστικής επίλυσης της διαφοράς που προέκυψε ανάμεσα στο Δήμο Αρταίων και στην ομόρρυθμη εταιρεία με την επωνυμία «Α.ΤΣΩΡΟΣ-Λ.ΣΑΚΚΑΣ. Ο.Ε»

**Α. ΝΟΜΙΚΟ ΠΛΑΙΣΙΟ**

**Ι.** Στο άρθρο 65 του ν. 3852/2010 « Νέα Αρχιτεκτονική της Αυτοδιοίκησης και της Αποκεντρωμένης Διοίκησης –Πρόγραμμα Καλλικράτης» με τίτλο «Αρμοδιότητες του Δημοτικού Συμβουλίου» ορίζεται ότι : «Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.»

Στο άρθρο 72 του ιδίου νόμου με τίτλο «Οικονομική Επιτροπή-Αρμοδιότητες» ορίζεται ότι: «Η Οικονομική Επιτροπή είναι όργανο παρακολούθησης και ελέγχου της οικονομικής λειτουργίας του δήμου. Ειδικότερα έχει τις ακόλουθες αρμοδιότητες……….»

Στην παρ. 1 του άρθρου 72 του ν.3852/2010, όπως αντικαταστάθηκε με την παρ. 5 του άρθρου 6 του Ν.4071/2012, απονέμεται στην Οικονομική Επιτροπή η αρμοδιότητα να αποφασίζει για το δικαστικό συμβιβασμό και τον εξώδικο συμβιβασμό ή κατάργηση δίκης που έχουν αντικείμενο μέχρι του ποσού των τριάντα χιλιάδων (30.000) ευρώ και εισηγείται στο δημοτικό συμβούλιο για τον εξώδικο συμβιβασμό ή την κατάργηση δίκης που έχουν αντικείμενο που υπερβαίνει το παραπάνω ποσό."

Σύμφωνα με την παράγραφο 2 του άρθρου 72 του ν.3852/2010, η ανωτέρω απόφαση της οικονομικής επιτροπής λαμβάνεται ύστερα από γνωμοδότηση δικηγόρου, η ανυπαρξία της οποίας συνεπάγεται ακυρότητα της σχετικής απόφασης.

Επιπλέον, από το εδάφιο β’ της παραγράφου 2 του ιδίου άρθρου, συνάγεται ότι σε κάθε περίπτωση, πλην των μισθολογικών απαιτήσεων κάθε μορφής, είναι δυνατή η παραίτηση από την άσκηση των ένδικων μέσων, ο δικαστικός ή εξώδικος συμβιβασμός ή η κατάργηση της δίκης.

**ΙΙ.** Εξάλλου, κατά το άρθρο 871 Α.Κ. «Με τη σύμβαση του συμβιβασμού οι συμβαλλόμενοι διαλύουν με αμοιβαίες υποχωρήσεις μια φιλονικία τους ή μια αβεβαιότητα για κάποια έννομη σχέση…»

Περαιτέρω, η κατάρτιση της σύμβασης του συμβιβασμού προϋποθέτει την ύπαρξη έννομης σχέσης μεταξύ του Δήμου και του αντισυμβαλλομένου του, στα πλαίσια της οποίας, τις έριδες, αβεβαιότητες ή αμφισβητήσεις επιδιώκουν να λύσουν τα μέρη ειρηνικά και μέσω αμοιβαίων υποχωρήσεων, με τη σύναψη του συμβιβασμού.

**Β. ΠΡΑΓΜΑΤΙΚΑ ΠΕΡΙΣΤΑΤΙΚΑ**

Με την υπ’ αριθμ. 181/2015 απόφαση της Οικονομικής Επιτροπής του Δήμου Αρταίων εγκρίθηκε το από 19-5-2015 πρακτικό δημοπρασίας του Έργου «Ασφαλτόστρωση τμήματος Δημοτικής Οδού στη θέση Βίραγκας T.K. Πολυδρόσου» με το οποίο ανεδείχθη μειοδότης για την ανάληψη του σχετικού έργου η εταιρεία με την επωνυμία «Α.Τσώρος –Λ.Σακκάς Ο.Ε» με έδρα την Άρτα, η απόφαση δε αυτή κοινοποιήθηκε στη μειοδότρια εταιρεία με πρόσκληση προς υπογραφή Σύμβασης, και την 10η-8-2015 υπεγράφη μεταξύ του Δήμου Αρταίων και της εταιρείας με την επωνυμία «Α.Τσώρος –Λ.Σακκάς Ο.Ε» ιδιωτικό συμφωνητικό, με το οποίο συμφωνήθηκε να εκτελέσει η τελευταία το έργο της ασφαλτόστρωσης τμήματος Δημοτικής Οδού στη θέση Βίραγκας της Τ.Κ. Πολυδρόσου, μήκους 90 μ περίπου, αντί αμοιβής τριάντα χιλιάδων εξακοσίων πενήντα τεσσάρων ευρώ και πενήντα έξι λεπτών (30.564,56 €) συμπεριλαμβανομένου ΦΠΑ. Με την υπ΄αριθμ. 339/2016 απόφασή του, το Δημοτικό συμβούλιο του Δήμου Αρταίων ενέκρινε το από 12-8-2016 πρωτόκολο προσωρινής παραλαβής του έργου, πλην όμως από την ανωτέρω αμοιβή ποσού 30.654,56 € δεν εξοφλήθηκε υπόλοιπο ύψους έντεκα χιλιάδων εκατόν είκοσι ευρώ και ογδόντα λεπτών **(11.120,87€**), από τα οποία ποσό 2.079,51€ αντιστοιχούν σε ΦΠΑ και το υπόλοιπο ποσό των 9.041,36€ αποτελούν την καθαρή αμοιβή της εργολάβου. Το ποσό αυτό δεν καταβλήθηκε από το Δήμο στην ανωτέρω εταιρεία , καίτοι από την 31η-3-2016 έχει εκδοθεί από την Τεχνική Υπηρεσία του Δήμου η σχετική εντολή πληρωμής (αφορώσα την εξόφληση του 3ου λογαριασμού του σχετικού έργου και εξεδόθη από την εταιρεία το υπ’ αριθμ. 121/31-5-2016 τιμολόγιο (ποσού αμοιβής 9.041,36€ πλέον ΦΠΑ 2.079,51 € συνόλου, 11.120,87 €, αντί του, από προφανή παραδρομή αναφερόμενου στην αγωγή, ποσού των 9091,36€ και συνολικού 11.127,87 €). Περαιτέρω, με την υπ’ αριθμ. 284/2015 απόφαση της Οικονομικής Επιτροπής του Δήμου Αρταίων εγκρίθηκε το από 22-9-2015 πρακτικό δημοπρασίας του έργου «Οριζόντια Σήμανση Δημοτικών Οδών» με το οποίο ανεδείχθη μειοδότης για την ανάληψη του σχετικού έργου η εταιρεία με την επωνυμία « Α. Τσώρος-Λ.Σακκάς Ο.Ε.» με έδρα την Άρτα, η απόφαση αυτή δε κοινοποιήθηκε στη μειοδότρια εταιρεία με πρόσκληση προς υπογραφή Σύμβασης, και την 3η-11-2015 υπεγράφη μεταξύ του Δήμου Αρταίων και της ανωτέρω εταιρείας ιδιωτικό συμφωνητικό, με το οποίο συμφωνήθηκε να εκτελέσει η τελευταία το έργο της οριζόντιας σήμανσης δημοτικών οδών, αντί αμοιβής δεκαοκτώ χιλιάδων εννιακοσίωνευρώ (18.900,00€), συμπεριλαμβανομένου του ΦΠΑ. Με την υπ’ αριθμ. 284/2016 απόφασή του, το Δημοτικό Συμβούλιο του Δήμου ενέκρινε το από 6-6-2016 πρωτόκολλο προσωρινής παραλαβής του έργου. Εν συνεχεία εξεδόθησαν από την Τεχνική Υπηρεσία του Δήμου α) η από 9-2-2016 1η εντολή πληρωμής ποσού δεκαπέντε χιλιάδων εξακοσίων έντεκα ευρώ και εξήντα λεπτών **(15.611,60€)**, β) η από 14-3-2016 2η εντολή πληρωμής ποσού δύο χιλιάδων τριακοσίων σαράντα ενός ευρώ και εβδομήντα ενός λεπτών **(2.341,71€)** και γ) η από 21-7-2016 3η εντολή πληρωμής ποσού εννιακοσίων σαράντα έξι ευρώ και τριάντα εννέα λεπτών **(946,39€)**, εξεδόθησαν δε από την εταιρεία τα εξής τιμολόγια : το υπ΄αριθμ. 113/9-2-2016 τιμολόγιο παροχής υπηρεσιών ποσού 15.611,60 (ποσού αμοιβής 12.692,36 πλέον ΦΠΑ 2.919,24€), το υπ’ αριθμ. 120/31-5-2016 τιμολόγιο παροχής υπηρεσιών ποσού 2.341,71 (ποσού αμοιβής 1.903,83€ πλέον ΦΠΑ 437,88 €) και το υπ΄αριθμ. 120/31-5-2016 τιμολόγιο παροχής υπηρεσιών ποσού 946,39€ (ποσού αμοιβής 763,22€)

Κατόπιν των ανωτέρω η εταιρεία με την επωνυμία «Α.Τσώρος –Λ.Σακκάς Ο.Ε» άσκησε ενώπιον του Μονομελούς Πρωτοδικείου Άρτας την με αριθμ. εκθ. Κατάθεσης 45/7-11-2016 αγωγή κατά του Δήμου Αρταίων, η οποία επεδόθη στο Δήμο Αρταίων την 10η-11-2016 και συζητήθηκε την 22α -09-2017. Επ΄αυτής εξεδόθη η υπ΄αριθμ. 20/2018 απόφαση του Μονομελούς Πρωτοδικείου Άρτας δυνάμει της οποίας **υποχρεούται ο Δήμος να καταβάλλει στην ανωτέρω εταιρεία το ποσό των τριάντα χιλιάδων είκοσι ευρώ και πενήντα επτά (30.020,57 €)** νομιμοτόκως (ήτοι με τόκο υπερημερίας 6%) από την επομένη της επίδοσης της αγωγής (που έλαβε χώρα την 10η-11-2016) και μέχρις εξοφλήσεως.

**Γ.ΣΥΜΠΕΡΑΣΜΑ**

**Ι.** Κατόπιν των ανωτέρω, για την αναφερόμενη διαφορά μεταξύ του Δήμου Αρταίων και της εταιρείας με την επωνυμία « Α. Τσώρος-Λ.Σακκάς Ο.Ε.», πληρούνται οι προϋποθέσεις που θέτει ο νόμος για σύναψη εξώδικου συμβιβασμού. Συνεπώς, είναι δυνατή η επίλυση της διαφοράς με εξώδικο συμβιβασμό.

**ΙΙ.** Κρίνεται προτιμότερη η μη άσκηση ένδικων μέσων κατά της υπ΄ αριθμ. 20/2018 απόφασης του Μονομελούς πρωτοδικείου Άρτας και η επίλυση της ως άνω διαφοράς με εξώδικο συμβιβασμό, καθότι:

- Στο δικαστήριο, ο δήμος Αρταίων δεν αρνήθηκε την αγωγή ούτε αμφισβητήθηκε απ΄αυτόν ειδικά η κατάρτιση των επίδικων συμβάσεων ούτε και η εκτέλεση και παράδοση των έργων από την εν λόγω εταιρεία.

Το ποσό των 30.020,57 ευρώ αποτελεί το πραγματικό ποσό οφειλής του Δήμου Αρταίων στην ενάγουσα εταιρεία και όπως εμφαίνεται δεν επιδέχεται αλλαγής[και δη μείωσης] ακόμα και με την άσκηση ένδικων μέσων κατά της ως άνω απόφασης.

-Η ενδεχόμενη άσκηση ένδικων μέσων κατά της υπ΄ αριθμ. 20/2018 απόφαση του Μονομελούς Πρωτοδικείου Άρτας, θα επέφερε μεγάλη οικονομική επιβάρυνση στο Δήμο Αρταίων, χωρίς να καθίσταται πιθανός λόγος ευδοκίμησής τους.

-Τέλος, με τη μη άσκηση των ένδικων μέσων επιτυγχάνεται η ταχύτερη αποζημίωση της ενάγουσας, η οποία διαφορετικά υποχρεούται συχνά να περιμένει την πάροδο μεγάλου χρονικού διαστήματος έως ότου εκδικασθεί η υπόθεσή της. Με τον τρόπο αυτό προάγεται η εμπιστοσύνη του προς τη Διοίκηση, αποτρέπεται η διαμόρφωση αρνητικού κλίματος για την αξιοπιστία του Δήμου, ενώ αποφορτίζεται και ο μηχανισμός απονομής της δικαιοσύνης.

**Άρτα, 25 Μαΐου 2018**

**Η πληρεξούσια Δικηγόρος**

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την απόφαση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση της από 25-5-2018 γνωμοδότησης της πληρεξούσιας δικηγόρου κας Σφαλτού για την αναφερόμενη διαφορά μεταξύ του Δήμου Αρταίων και της εταιρείας με την επωνυμία « Α. Τσώρος-Λ.Σακκάς Ο.Ε.» σύμφωνα με την οποία είναι δυνατή η επίλυση της διαφοράς με εξώδικο συμβιβασμό.

**ΓΝΩΜΟΔΟΤΕΙ  ΟΜΟΦΩΝΑ**

Β.- Την μη άσκηση ένδικων μέσων κατά της υπ΄ αριθμ. 20/2018 απόφασης του Μονομελούς πρωτοδικείου Άρτας και την επίλυση της διαφοράς μεταξύ του Δήμου Αρταίων και της εταιρείας με την επωνυμία « Α. Τσώρος-Λ.Σακκάς Ο.Ε με εξώδικο συμβιβασμόκαι την καταβολή στην ανωτέρω εταιρεία το ποσό των τριάντα χιλιάδων είκοσι ευρώ και πενήντα επτά (30.020,57 €)νομιμοτόκως (ήτοι με τόκο υπερημερίας 6%)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 361/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*