

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 353/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΣΥΧΩΨΑ-Β72 | **«**Αδυναμία εκτέλεσης με ίδια μέσα του Δήμου Αρταίων της εργασίας «Συντήρηση χώρων πρασίνου στις ΔΕ του Δήμου Αρταίων» |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 14ο τακτικό  θέμα της ημερήσιας διάταξης «Αδυναμία εκτέλεσης με ίδια μέσα του Δήμου Αρταίων της εργασίας «Συντήρηση χώρων πρασίνου στις ΔΕ του Δήμου Αρταίων» έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

1. Την ανάγκη συντήρησης των οριοθετημένων- διαμορφωμένων χώρων πρασίνου στην Δημοτική Ενότητα Άρτας (περιλαμβάνει την πόλη και Κωστακιούς, Γλυκόριζο, Λιμήνη, Άγιοι Ανάργυροι και Εργατικές κατοικίες Ελεούσας) και σε τριάντα (30) Τοπικές Ενότητες του Δήμου Αρταίων. Στους ανωτέρω χώρους συμπεριλαμβάνονται πλατείες, παρτέρια, πεζοδρόμια, νησίδες, κόμβοι, διαμορφωμένοι χώροι πρασίνου, πάρκα, προαύλια εκκλησιών κ.λ.π.
2. Τα τελευταία χρόνια είχαμε αύξηση των χώρων πρασίνου, σε όλη την έκταση του Δήμου, αλλά και αναβάθμιση των ήδη διαμορφωμένων χώρων, με νέα φυτεύσεις δένδρων και θάμνων, εγκατάσταση χλοοτάπητα, δημιουργία μπουρντουρών, εγκατάσταση αρδευτικού και άλλες επεμβάσεις. Όλη αυτή η προσπάθεια έγινε, με στόχο της Υπηρεσίας Πρασίνου, να αναβαθμίσει το πράσινο σε όλη την έκταση του Δήμου και όχι μόνο στη πόλη, στο πλαίσιο της δημιουργίας λειτουργικών και βιώσιμων χώρων Πρασίνου. Παράλληλα αυξήθηκαν και οι απαιτήσεις των δημοτών για πράσινο σε κοινόχρηστους χώρους, που να ικανοποιεί τις ανάγκες τους. Επομένως ενώ οι χώροι αυξήθηκαν και απαιτούν συνεχή φροντίδα, διότι τα φυτά είναι ζωντανοί οργανισμοί, το προσωπικό της Υπηρεσίας παρουσιάζει σταθερή μείωση. Στην υπηρεσία απασχολούνται αυτή τη στιγμή δέκα (10) συνολικά εργάτες πρασίνου και δενδροκηπουροί, με απουσία εργαζομένων με ειδικότητες οδηγού και υδραυλικού. Επομένως απασχολούνται δενδροκηπουροί με παράλληλα καθήκοντα οδηγού, για τη μεταφορά υπαλλήλων και μηχανημάτων στις δημοτικές ενότητες. Επίσης οι ανωτέρω υπάλληλοι πέρα από τα καθήκοντά τους στη φροντίδα του πρασίνου, είναι επιφορτισμένοι με ποτίσματα, κάλυψη έκτακτων αναγκών, εξυπηρέτηση ξένων υπηρεσιών όπως ΔΕΥΑ, Νομικά πρόσωπα του Δήμου, Νοσοκομείο, Αστυνομία κ.λ.π.
3. Στις Τοπικές Ενότητες οι οποίες είναι τριάντα (30) συνολικά, είναι απαραίτητο να συντηρηθούν 5,8 στρέμματα χλοοτάπητα (κοπή με κουρευτική μηχανή), τα οποία θα χρειαστούν 10 φορές επανάληψη (συνολικά δηλαδή 58 στρέμματα), να γίνουν τα φινιρίσματα με μεσινέζα καθώς και σε σημεία πρασίνου που δεν μπορεί να μπεί η κουρευτική μηχανή, συνολικά 6,75 στρέμματα τα οποία θα χρειαστούν επίσης 10 επαναλήψεις (συνολικά 67,5 στρέμματα), διαμόρφωση 598 θάμνων και 414 δένδρων (εως 4 μέτρα) σε μία επανάληψη, διαμόρφωση μπορντούρας μήκους 450 μέτρων σε δύο επαναλήψεις (συνολικά 900 μέτρα μπορντούρα), επαναληπτική καθαριότητα των χώρων πρασίνου, ποτίσματα, βοτανίσματα για τη δημιουργία λεκανών άρδευσης στα δένδρα, ραντισμοί φυτοπροστασίας σε φοίνικες και δένδρα κ.λ.π.
4. Από τις αρχές Ιουλίου, δεν θα απασχολούνται πια υπάλληλοι κοινωφελούς εργασίας οκτάμηνης διάρκειας, ούτε υπάλληλοι με άλλου τύπου σύμβαση ορισμένου χρόνου, επομένως η υπηρεσία πρασίνου θα κληθεί να αντιμετωπίσει ένα μεγάλο όγκο εργασιών σε μια περίοδο με υψηλές εποχικές και επείγουσες ανάγκες. Στις εποχικές και επείγουσες ανάγκες είναι και η απομάκρυνση χόρτων για αντιπυρικούς λόγους, η φροντίδα χώρων για πολιτιστικές εκδηλώσεις, τα συνεχή ποτίσματα λόγω υψηλών θερμοκρασιών, οι άδειες των υπαλλήλων λόγω θερινής περιόδου και λοιπές έκτακτες ανάγκες που πιθανόν προκύψουν.

Οι ανωτέρω λόγοι κάνουν αναγκαία τη συνδρομή ιδιωτών εργοληπτών πρασίνου, για να εκτελέσουν ένα μέρος από τις συνολικές υπηρεσιακές ανάγκες συντήρησης του πρασίνου και

συγκεκριμένα του πρασίνου των δημοτικών ενοτήτων. Το υπόλοιπο των εργασιών συντήρησης δηλαδή της συνολικής επιφάνειας της Δημοτικής Ενότητας Άρτας, θα εκτελεστεί από το προσωπικό του Τμήματος Πρασίνου. Με την ανάθεση σε τρίτους της συγκεκριμένης εργασίας, η Δ/νση αποσκοπεί στη διατήρηση του πρασίνου σε άριστο επίπεδο, στη σωστή συντήρησή του και στη βελτίωση της ποιότητας ζωής των κατοίκων και των επισκεπτών του Δήμου.

Επίσης έχοντας υπόψη**:**

**1.**Τον Κ.Α. :35-6262.006 «**Συντήρηση χώρων πρασίνου στις Δ.Ε. του Δήμου Αρταίων**» ποσού 15.000,00 ευρώ.

**2.**Την Τεχνική μελέτη του Τμήματος Πρασίνου για την ανωτέρω εργασία

**3.**Οτι το ποσό της ανωτέρω εργασίας είναι στο χρηματικό όριο της απευθείας ανάθεσης διότι είναι κατώτερη των 20.000,00 ευρώ χωρίς ΦΠΑ (Άρθρο 118 παρ. 1 του Ν.4412/2016)

**Εισηγούμαστε**

1.Την αδυναμία εκτέλεσης της εργασίας «**Συντήρηση χώρων πρασίνου στις Δ.Ε. του Δήμου Αρταίων**» με ιδία μέσα

2. Την εκτέλεση της εργασίας με τη διαδικασία της απευθείας ανάθεσης

(Άρθρο 118 παρ. 1 του Ν.4412/2016).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την Την αδυναμία εκτέλεσης της εργασίας «**Συντήρηση χώρων πρασίνου στις Δ.Ε. του Δήμου Αρταίων**» με ιδία μέσα, για τους λόγους που αναφέρονται στο εισηγητικό μέρος της παρούσας.

Β.- Την εκτέλεση της εργασίας με τη διαδικασία της απευθείας ανάθεσης

(Άρθρο 118 παρ. 1 του Ν.4412/2016).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.353/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*