

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:344/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω909ΩΨΑ-ΣΥ5 | **«Εγγραφή ως συνδρομητές στον ιστότοπο e-dimos.gr»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο τακτικό  θέμα της ημερήσιας διάταξης «Εγγραφή ως συνδρομητές στον ιστότοπο e-dimos.gr» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με την αριθ. 59774/25-9-1986 εγκύκλιο του ΥΠΕΣ προκειμένου ο Δήμος να εγγραφεί ως συνδρομητής σε εφημερίδες, περιοδικά και ηλεκτρονικά μέσα για το έτος 2018 πρέπει να ληφθεί σχετική απόφαση Δημοτικού Συμβουλίου και να αναφερθούν αναλυτικά οι τίτλοι των εφημερίδων, περιοδικών και βιβλίων.

Ο Δήμος Αρταίων με την αριθ. 34/2018 απόφαση του Δημοτικού Συμβουλίου είναι συνδρομητής σε εφημερίδες, περιοδικά και ηλεκτρονικά μέσα για το έτος 2018.

Επειδή στην ανωτέρω απόφαση δεν συμπεριλήφθηκε ο ιστότοπος www.e-dimos.gr, εισηγούμαστε την συμπλήρωση της αριθ. 34/2018 απόφασης του Δημοτικού Συμβουλίου και την εγγραφή του Δήμου Αρταίων ως συνδρομητή στον ιστότοπο e-dimos.gr.

Το κόστος της ετήσιας συνδρομής ανέρχεται στο ποσό των 992,00€ συμπεριλαμβανομένου ΦΠΑ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την εγγραφή του Δήμου Αρταίων ως συνδρομητή στον ιστότοπο e-dimos.gr και την συμπλήρωση της αριθ. 34/2018 απόφασης του Δημοτικού Συμβουλίου.

Το κόστος της ετήσιας συνδρομής ανέρχεται στο ποσό των 992,00€ συμπεριλαμβανομένου ΦΠΑ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 344/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*