

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 368/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΥΕΩΩΨΑ-337 | **«**Έγκριση και διάθεση πιστώσεων για επιχορήγηση Αθλητικών Συλλόγων έτους 2018 βάσει των αριθμ. 292/2018 & 326/2018 αποφάσεων Δημοτικού Συμβουλίου**»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο έκτακτο  θέμα της ημερήσιας διάταξης «Επιχορήγηση Αθλητικών συλλόγων Δήμου Αρταίων για το έτος 2018» έδωσε το λόγο στον αντιδήμαρχο κ.Σφήκα ο οποίος έθεσε υπόψη του Συμβουλίου τα εξής:

Σύμφωνα με την παρ. 1 του άρθρου 202 του Ν. 3463/2006 (ΦΕΚ Α’ 144) όπως αντικαταστάθηκε από το [άρθρο 38 του Ν.4257/2014](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000022420_N0000023012_S0000085857) ορίζεται ότι:

«1Α. Με απόφαση του δημοτικού συμβουλίου είναι δυνατή η παροχή χρηματικών επιχορηγήσεων:

1. σε νομικά πρόσωπα δημοσίου δικαίου, περιλαμβανομένων και των εκκλησιαστικών, καθώς και **σε αθλητικούς και πολιτιστικούς συλλόγους**, που έχουν την έδρα τους εντός των διοικητικών ορίων του Δήμου,…»

«Β. Η παροχή χρηματικών επιχορηγήσεων επιτρέπεται μόνον εφόσον έχει εγγραφεί σχετική πίστωση στον οικείο προϋπολογισμό για το σκοπό αυτόν. Το συνολικό ποσό των επιχορηγήσεων δεν μπορεί να υπερβαίνει το ένα και μισό εκατοστό (1,5%) των τακτικών εσόδων του δήμου.»

Σύμφωνα με τα παραπάνω και σε συνέχεια των σχετικών αιτήσεων των Αθλητικών συλλόγων, όπως αυτές αναφέρονται στον πίνακα που ακολουθεί, είναι δυνατή η επιχορήγησή τους.

|  |  |
| --- | --- |
| **ΕΠΙΧΟΡΗΓΗΣΗ ΑΘΛΗΤΙΚΩΝ ΣΥΛΛΟΓΩΝ** | **ΑΡΙΘΜ. ΠΡΩΤΟΚ. ΑΙΤΗΣΗΣ** |
| **ΑΟ ΑΠΟΛΛΩΝ ΓΛΥΚΟΡΙΖΟΥ** | **13250/05-06-2018** |

Η σχετική δαπάνη θα βαρύνει τον προϋπολογισμό του δήμου και συγκεκριμένα τον ΚΑ 00-6735. «Επιχορηγήσεις σε αθλητικούς συλλόγους και σωματεία» αδιάθετου ποσού **29.000,00€.**

Παρακαλούμε το Δημοτικό Συμβούλιο για τη λήψη σχετικής απόφασης που θα αφορά:

α) την έγκριση της δαπάνης των σχετικών επιχορηγήσεων ως κάτωθι (σύμφωνα με τις επιχορηγήσεις που δόθηκαν για το έτος 2017):

|  |  |
| --- | --- |
| **ΕΠΙΧΟΡΗΓΗΣΗ ΑΘΛΗΤΙΚΩΝ ΣΥΛΛΟΓΩΝ** | **ΠΟΣΟ** |
| **ΑΟ ΑΠΟΛΛΩΝ ΓΛΥΚΟΡΙΖΟΥ (ΠΟΔΟΣΦΑΙΡΟ)** | 1.000,00€ |
|  |  |
| **ΣΥΝΟΛΟ** | **1.000,00** |

Με την προϋπόθεση να συμμετέχουν και να στηρίζουν τις πολιτιστικές και αθλητικές εκδηλώσεις που διοργανώνει ο Δήμος Αρταίων.

β) τη διάθεση πίστωσης ποσού ……1.000,00 € σε βάρος του ΚΑ 00-6735 «Επιχορηγήσεις σε αθλητικούς συλλόγους και σωματεία» οικονομικού έτους 2018.





Να αναγραφεί σε εμφανές σημείο στη συγκεκριμένη πράξη έγκρισης επιχορήγησης προς τους επιχορηγούμενους φορείς η εξής σημείωση: «Σε περίπτωση που το ποσό των συνολικών επιχορηγήσεων από φορείς της Γενικής Κυβέρνησης υπερβεί τις τρεις χιλιάδες (3.000) ευρώ συνολικά ετησίως, οι επιχορηγούμενοι φορείς οφείλουν να αναρτούν στο Μητρώο Επιχορηγούμενων Φορέων του Προγράμματος Διαύγεια τα στοιχεία των δαπανών οι οποίες αφορούν στα ποσά των επιχορηγήσεων, σύμφωνα με το άρθρο 10 Β Ν. 3861/2010 όπως προστέθηκε με το άρθρ. 16 Ν. 4305/2014».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την επιχορήγηση του Αθλητικού Συλλόγου ΑΟ ΑΠΟΛΛΩΝ ΓΛΥΚΟΡΙΖΟΥ (ΠΟΔΟΣΦΑΙΡΟ) με το ποσό των 1.000,00€, με την προϋπόθεση να συμμετέχει και να στηρίζει τις πολιτιστικές και αθλητικές εκδηλώσεις που διοργανώνει ο Δήμος Αρταίων.

Β.- Την έγκριση και διάθεση πίστωσης ποσού 1.000,00 € σε βάρος του ΚΑ 00-6735 «Επιχορηγήσεις σε αθλητικούς συλλόγους και σωματεία» οικονομικού έτους 2018.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 368/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*