

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:359/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Ρ9ΝΩΨΑ-Β8Π | **«**Αποδοχή απόφασης ένταξης της Πράξης ‘Αξιοποίηση του Παλαιού Ξενοδοχείου ΞΕΝΙΑ στην Άρτα’ στο Επιχειρησιακό Πρόγραμμα «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ 2014-2020» και αποδοχή της πίστωσης**»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1ο έκτακτο  θέμα της ημερήσιας διάταξης «Αποδοχή απόφασης ένταξης της Πράξης ‘Αξιοποίηση του Παλαιού Ξενοδοχείου ΞΕΝΙΑ στην Άρτα’ στο Επιχειρησιακό Πρόγραμμα «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ 2014-2020» και αποδοχή της πίστωσης» έδωσε το λόγο στον κ. Δήμαρχο ο οποίος έθεσε υπόψη του Συμβουλίου τα εξής:

Από την Ειδική Υπηρεσία Διαχείρισης Επιχειρησιακού Προγράμματος «Ανταγωνιστικότητα, Επιχειρηματικότητα & Καινοτομία» δημοσιεύτηκε η πρόσκληση με κωδικό αριθμό 083, α/α ΟΠΣ 2419 και με αρ. πρωτ. 7226/1052/Α3/29.12.2017, στα πλαίσια του Άξονα Προτεραιότητας 03 «ΑΝΑΠΤΥΞΗ ΜΗΧΑΝΙΣΜΩΝ ΣΤΗΡΙΞΗΣ ΤΗΣ ΕΠΙΧΕΙΡΗΜΑΤΙΚΟΤΗΤΑΣ» του Επιχειρησιακού Προγράμματος «ΑΝΤΑΓΩΝΙΣΤΙΚΟΤΗΤΑ, ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ» στο ΕΣΠΑ 2014-2020. Στα πλαίσια της ανωτέρω πρόσκλησης υποβλήθηκε, με την αριθμ. πρωτ. 1357/16-1-2018 αίτηση χρηματοδότησης του Δήμου Αρταίων, πρόταση για την ένταξη της πράξης «Αξιοποίηση του Παλαιού Ξενοδοχείου ΞΕΝΙΑ στην Άρτα», για την οποία χορηγήθηκαν συμπληρωματικά στοιχεία με το αρ. πρωτ. 11663/17-05-2018 έγγραφο του Δήμου Αρταίων.

Με την αριθμ. 3522/1152/Α3/15-06-2018 απόφαση της Ειδικής Γραμματέας Διαχείρισης Τομεακών ΕΠ ΕΤΠΑ και ΤΣ, **εντάχθηκε η πράξη** «**Αξιοποίηση του Παλαιού Ξενοδοχείου ΞΕΝΙΑ στην Άρτα**» **και με κωδικό ΟΠΣ 5021750** στο Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία»**.** Ο συνολικός προϋπολογισμός του έργου ανέρχεται στο ποσό των 3.497.939,94 €, με τη μελέτη να υλοποιείται με πόρους του Δήμου και το ποσό χρηματοδότησης από το πρόγραμμα να ανέρχεται στο ποσό των 2.500.000,00 €.

Εισηγούμαστε:

1. Την αποδοχή της απόφασης ένταξης της Πράξης «Αξιοποίηση του Παλαιού Ξενοδοχείου ΞΕΝΙΑ στην Άρτα» με κωδικό ΟΠΣ 5021750 στο Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία 2014-2020»**.**
2. Την ένταξη της πράξης στον Προϋπολογισμό του Δήμου Αρταίων με προϋπολογισμό 3.497.939,94 € και την αποδοχή της πίστωσης ποσού 2.500.000,00€ από το ΕΠ «Ανταγωνιστικότητα, Επιχειρηματικότητα & Καινοτομία 2014-2020» για την υλοποίησή της πράξης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την αποδοχή της απόφασης ένταξης της Πράξης «Αξιοποίηση του Παλαιού Ξενοδοχείου ΞΕΝΙΑ στην Άρτα» με κωδικό ΟΠΣ 5021750 στο Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία 2014-2020».

Β.- Την ένταξη της πράξης στον Προϋπολογισμό του Δήμου Αρταίων με προϋπολογισμό 3.497.939,94 € και την αποδοχή της πίστωσης ποσού 2.500.000,00€ από το ΕΠ «Ανταγωνιστικότητα, Επιχειρηματικότητα & Καινοτομία 2014-2020» για την υλοποίησή της πράξης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.359/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*