

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 358/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Ζ4ΦΩΨΑ-ΡΘΨ | **«Αδυναμία εκτέλεσης της υπηρεσίας «Εργασίες συντήρησης του μονοπατιού βίδρας**» |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό  θέμα της ημερήσιας διάταξης «Αδυναμία εκτέλεσης της υπηρεσίας «Εργασίες συντήρησης του μονοπατιού βίδρας» έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα εξής:

**Α.** Η υπηρεσία του Θέματος περιλαμβάνει τη συντήρηση του μονοπατιού της Βίδρας.

Οι εργασίες που Θα εκτελεσθούν είναι η συντήρηση όλων των πέτρινων και ξύλινων τμημάτων των μονοπατιών, των σκαλοπατιών και των περιφράξεων στο χώρο του μονοπατιού που υπέστησαν φθορές λόγω των καιρικών συνθηκών κατά την διάρκεια του χειμώνα, και είναι απαραίτητο να αποκατασταθούν για την ασφαλή διέλευση του μονοπατιού. Επίσης θα γίνει καθαρισμός του μονοπατιού από φυτική βλάστηση κλαριά, πεσμένα δέντρα και όπου απαιτηθεί μικρή διαμόρφωση του εδάφους. Οι παραπάνω εργασίες για την **εκτέλεσής τους** απαιτούν για τη διακίνηση των υλικών και του υπόλοιπου προσωπικού εκτός των άλλων και ένα μικρό μηχάνημα έργου (προωθητήρα) γιατί το πλάτος του μονοπατιού κυμαίνεται από 0,80 έως 1,20 μέτρα και το μήκος του είναι πάνω από 10 χιλιόμετρα με αποτέλεσμα να μη συμφέρει η εργασία να γίνει με τα χέρια. Το βάρος καθώς και οι διαστάσεις του μηχανήματος θα πρέπει να είναι τέτοιο ώστε να μην προκαλεί ζημιές στο μονοπάτι.

Από τα παραπάνω γίνεται εύκολα αντιληπτό, ότι πρόκειται για εργασία που χρειάζεται εξειδικευμένο μηχάνημα και εργατικό προσωπικό για την **εκτέλεσή** της και συνεπώς δεν μπορεί να πραγματοποιηθεί από το Δήμο γιατί δε διαθέτει μηχάνημα ανάλογων προδιαγραφών (Μηχάνημα έργου - προωθητήρα μικρών διατάσεων).

**Β.** Αντικείμενο της παρεχόμενης εργασίας, διάρκεια και περιοχή εκτέλεσης της.

Η παρούσα μελέτη αφορά εργασίες συντήρησης όπως αναλυτικότερα αναφέρεται παραπάνω που θα πραγματοποιηθούν με μηχάνημα έργου μικρό και σκοπό έχουν να διατηρήσουν την ανεμπόδιστη διέλευση των περιπατητών στο μονοπάτι.

Συνολικά η διάρκεια των εργασιών προβλέπεται να είναι 2 μήνες.

**Η** εργασία Θα εκτελεσθεί στην **Τ.Κ.** Σπούπας και **Τ.Κ.** Δαφνωτής του Δήμου Αρταίων.

**Κατόπιν των ανωτέρω** το Δημοτικό Συμβούλιο καλείτε να αποφασίσει για την αδυναμία εκτέλεσης της παραπάνω εργασίας «Εργασίες συντήρησης **μονοπατιού Βίδρας»** του Δήμου με ιδία μέσα.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Την αδυναμία εκτέλεσης της εργασίας με τίτλο «Εργασίες συντήρησης **μονοπατιού Βίδρας»** του Δήμου με ιδία μέσα, διότι η εκτελεσή της χρειάζεται εξειδικευμένο μηχάνημα και εργατικό προσωπικό και συνεπώς δεν μπορεί να πραγματοποιηθεί από το Δήμο, γιατί δε διαθέτει μηχάνημα ανάλογων προδιαγραφών (Μηχάνημα έργου - προωθητήρα μικρών διατάσεων).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.358/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*