

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 363/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΞΝ8ΩΨΑ-10Ι** | **«**Πρόσληψη δέκα (10) υπαλλήλων ειδικότητας ΥΕ Εργατών Καθαριότητας, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, στην ανταποδοτικού χαρακτήρα Υπηρεσία Καθαριότητας της Διεύθυνσης Καθαριότητας Ανακύκλωσης και Πρασίνου» |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 24ο τακτικό  θέμα της ημερήσιας διάταξης «Πρόσληψη δέκα (10) υπαλλήλων ειδικότητας ΥΕ Εργατών Καθαριότητας, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, στην ανταποδοτικού χαρακτήρα Υπηρεσία Καθαριότητας της Διεύθυνσης Καθαριότητας Ανακύκλωσης και Πρασίνου» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

Ότι δίνεται η δυνατότητα στους Δήμους να προσλάβουν προσωπικό με σύμβαση εργασίας ιδιωτικού δικαίου ορισμένου χρόνου για την αντιμετώπιση κατεπειγουσών εποχικών ή πρόσκαιρων αναγκών ( άρθρο 206 του ν. 3584/2007).

Το γεγονός ότι, στην υπηρεσία Καθαριότητας την Παρασκευή 13 Απριλίου του 2018 ξεκίνησαν να εργάζονται εννέα (9) υπάλληλοι ΥΕ Εργατών Καθαριότητας, δηλαδή πέντε (5) λιγότεροι από τους προγραμματισμένους να καλύψουν τα μεγάλα κενά της υπηρεσίας. Πιο συγκεκριμένα, μετά τα προσωρινά αποτελέσματα της προκήρυξης 3Κ/2017 του ΑΣΕΠ για μόνιμες προσλήψεις στις ανταποδοτικές Υπηρεσίες Καθαριότητας, τρεις (3) επιτυχόντες, του κλάδου ΥΕ Εργατών Καθαριότητας, δεν δέχτηκαν να αναλάβουν υπηρεσία μέχρι την έκδοση των οριστικών αποτελεσμάτων, που σύμφωνα με εκτιμήσεις θα εκδοθούν σε 5-6 μήνες από σήμερα. Επίσης, από τις δεκατέσσερις (14) συνολικά θέσεις του κλάδου ΥΕ Εργατών Καθαριότητας που είχε αιτηθεί ο Δήμος με την αρ. 601/2017 απόφαση του Δημοτικού Συμβουλίου, για την κάλυψη των πραγματικών αναγκών του Τμήματος Καθαριότητας, οι δύο (2) θέσεις δεν έχουν προκηρυχθεί ακόμη, καθώς στην κατανομή που έγινε από το ΥΠΕΣ, έχει προβλεφθεί να καλυφθούν σε νέα προκήρυξη που θα εκδοθεί από τον ΟΑΕΔ.

Τις κατεπείγουσες εποχικές ανάγκες που έγκεινται στο γεγονός ότι από αυτή την εποχή και για όλο το καλοκαίρι, με την άνοδο της θερμοκρασίας πραγματοποιούνται συχνότερα αποκομιδές απορριμμάτων. Λόγω των πολλών πολιτιστικών εκδηλώσεων που πραγματοποιεί ο Δήμος στα πλαίσια του Πολιτιστικού Καλοκαιριού, αθλητικών δραστηριοτήτων (αγώνας δρόμου μονοπατιού βίδρας, διάπλους Αμβρακικού κ.λ.π.), εορταστικές εκδηλώσεις σε χωριά (πανηγύρια Προφήτη Ηλία, Αγ. Παρασκευής, Δεκαπενταύγουστος κ.λ.π.), αυξάνεται τόσο η συχνότητα αποκομιδής των απορριμμάτων όσο και οι ανάγκες οδοσάρωσης, για την καθαριότητα των κοινόχρηστων χώρων. Επίσης, στις αυξημένες ανάγκες που εκφεύγουν από την προγραμματισμένη δραστηριότητα της υπηρεσίας, είναι, η αυξημένη επισκεψιμότητα από ετεροδημότες κατά τη θερινή περίοδο, οι άδειες του υφιστάμενου προσωπικού, η επείγουσα απομάκρυνση διάσπαρτων απορριμμάτων για αντιπυρικούς και υγειονομικούς λόγους, η συχνή απομάκρυνση απορριμμάτων από περιοχές λουομένων κ.λ.π. Όλες οι παραπάνω ανάγκες εμπίπτουν στις διατάξεις του άρθρου 14 παρ. 2 του ν. 2190/1994 ώστε να δίνουν τη δυνατότητα της απασχόλησης έκτακτου δίμηνου προσωπικού.

**Εισηγούμαστε**

Για την εύρυθμη λειτουργία του Τμήματος Καθαριότητας και την απρόσκοπτη αποκομιδή των απορριμμάτων, την άμεση πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δέκα (10) υπαλλήλων, ειδικότητας ΥΕ Εργατών Καθαριότητας, για την κάλυψη κατεπειγουσών εποχικών αναγκών του Τμήματος Καθαριότητας του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την απόφαση

**ΑΠΟΦΑΣΙΖΕI ΟΜΟΦΩΝΑ**

Α. Την άμεση πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δέκα (10) υπαλλήλων, ειδικότητας ΥΕ Εργατών Καθαριότητας, για την κάλυψη κατεπειγουσών εποχικών αναγκών του Τμήματος Καθαριότητας του Δήμου Αρταίων σύμφωνα με το αιτιολογικό του εισηγητικού μέρους της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 363/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*