

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:347/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΓ4ΧΩΨΑ-ΗΘΜ** | **«Συμμετοχή του Δήμου Αρταίων σε συνεδρίαση του ΔΣ του ΣΔΙΠΕ στην Κύθνο»** |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 8ο τακτικό  θέμα της ημερήσιας διάταξης «Συμμετοχή του Δήμου Αρταίων σε συνεδρίαση του ΔΣ του ΣΔΙΠΕ στην Κύθνο» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων αποτελεί μέλος του Συνδέσμου Δήμων Ιαματικών Πηγών Ελλάδας, με στόχο να προωθήσει και να αναπτύξει με τον καλύτερο δυνατό τρόπο τις Ιαματικές Πηγές που υπάρχουν στην περιοχή του Χανόπουλου Άρτας. Στις 3 και 4 Μαρτίου 2018 πραγματοποιήθκε με μεγάλη επιτυχία στην πόλη μας η συνεδρίαση του ΔΣ του Συνδέσμου Δήμων Ιαματικών Πηγών Ελλάδας, βάζοντας την περιοχή μας στο χάρτη του Ιαματικού Τουρισμού. Θεωρούμε λοιπον ότι αυτή η προσπάθεια πρέπει να συνεχιστεί και να ενταθεί, με σκοπό την προβολή του τουρστικού προϊόντος της περιοχής μας.

Με την υπ.αρ. 5789/17-5-2018, ο Σύνδεσμος Δήμων Ιαματικών Πηγών Ελλάδας καλεί του εκπροσώπους των Δήμων-μελών σε συνεδρίαση του ΔΣ που θα πραγματοποιηθεί στην Κύθνο. Το κείμενο της πρόσκλησης έχει ως εξής:

«Θέλουμε να σας ενημερώσουμε ότι το τριήμερο Δευτέρα 25, Τρίτη 26 και Τετάρτη 27 Ιουνίου 2018**,** στην Κύθνο θα πραγματοποιηθεί συνεδρίαση του Διοικητικό Συμβούλιο του Συνδέσμου Δήμων Ιαματικών Πηγών Ελλάδας. Παραθέτουμε το αναλυτικό πρόγραμμα του τριημέρου και ενημερώνουμε ότι η Ημερήσια Διάταξη της συνεδρίασης θα σας σταλεί τις επόμενες ημέρες.

**ΠΡΟΓΡΑΜΜΑ**

**ΓΙΑ ΤΗ ΣΥΝΕΔΡΙΑΣΗ ΤΟΥ Δ.Σ. ΤΟΥ**

**ΣΥΝΔΕΣΜΟΥ ΔΗΜΩΝ ΙΑΜΑΤΙΚΩΝ ΠΗΓΩΝ ΕΛΛΑΔΑΣ**

**ΣΤΗΝ ΚΥΘΝΟ ΣΤΙΣ 25-27 ΙΟΥΝΙΟΥ 2018**

**ΔΕΥΤΕΡΑ 25 ΙΟΥΝΙΟΥ 2018**

Άφιξη Μελών του Δ.Σ. του Συνδέσμου στην Κύθνο.

**ΤΡΙΤΗ 26 ΙΟΥΝΙΟΥ 2018**

11.00 Ενημερωτική επίσκεψη στις ιαματικές πηγές του νησιού και συνάντηση εργασίας των μελών του ΔΣ του ΣΔΙΠΕ με επιστήμονες - συνεργάτες.

19.00 Διοικητικό Συμβούλιο του Συνδέσμου Δήμων Ιαματικών Πηγών Ελλάδας στην αίθουσα Δημοτικού Συμβουλίου του Δήμου Κύθνου.

**ΤΕΤΑΡΤΗ 27 ΙΟΥΝΙΟΥ 2018**

Αναχώρηση Μελών».

**Η μετάβαση Άρτα – Αθήνα – Άρτα θα γίνει οδικώς, με ιδιόκτητο όχημα του εκπροσώπου.**

**Ημερομηνία αναχώρησης: 25/6/2018**

**Ημερομηνία επανόδου: 27/6/2018**

**Ημερομηνία έναρξης εργασιών: 26/6/2018**

**Ημερομηνία λήξης εργασιών: 26/6/2018**

**Ημέρες διανυκτέρευσης: 2**

**Ημέρες εκτός έδρας: 3**

Με το παρόν εισηγούμαστε:

1. **Την έγκριση συμμετοχής** του Δήμου Αρταίων σε συνεδρίαση του ΔΣ του ΣΔΙΠΕ στην Κύθνο.
2. **Την έγκριση μετάβασης** στην Κύθνο του εκπροσώπου του Δήμου Αρταίων, κ. Χαρακλιά Κωνσταντίνου, εντεταλμένου Δημοτικού Συμβούλου για τον Τουρισμό
3. **την έγκριση πραγματοποίησης δαπάνης ύψους 500,00€ € για την κάλυψη των απαιτούμενων δαπανών** του κου Χαρακλιά (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): έξοδα εισιτηρίων, ημερήσια αποζημίωση, έξοδα διαμονής, επιμέρους έξοδα μετακίνησης.
4. **Τη διάθεση της προαναφερθείσας δαπάνης**, ύψους 500,00€ προκειμένου να καλυφθούν τα έξοδα μετακίνησης των εκπροσώπων του Δήμου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την έγκριση συμμετοχής του Δήμου Αρταίων σε συνεδρίαση του ΔΣ του ΣΔΙΠΕ στην Κύθνο.

B.- Την έγκριση μετάβασης στην Κύθνο του εκπροσώπου του Δήμου Αρταίων, κ. Χαρακλιά Κωνσταντίνου, εντεταλμένου Δημοτικού Συμβούλου για τον Τουρισμό

Γ.- Tην έγκριση πραγματοποίησης δαπάνης ύψους 500,00€ € για την κάλυψη των απαιτούμενων δαπανών του κου Χαρακλιά (Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): έξοδα εισιτηρίων, ημερήσια αποζημίωση, έξοδα διαμονής, επιμέρους έξοδα μετακίνησης.

Δ.- Τη διάθεση της προαναφερθείσας δαπάνης, ύψους 500,00€ προκειμένου να καλυφθούν τα έξοδα μετακίνησης των εκπροσώπων του Δήμου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 347/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*