

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 362/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΜΦ8ΩΨΑ-ΧΓΖ | **«**Έγκριση σύναψης Προγραμματικής Σύμβασης μεταξύ Δήμου Αρταίων, Νομικού Προσώπου Κ.Κ.Μ.Π.Α.Π. για την υλοποίηση του έργου: «Μετατροπή Πνευματικού Κέντρου Κωστακιών σε Παιδικό Σταθμό» |

Στην Άρτα σήμερα την εικοστή (20) του μηνός Ιουνίου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 14297/15-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Χαρακλιάς Κωνσταντίνος 6. Τράμπας Κωνσταντίνος 7. Πανέτας Γεώργιος 8. Καραγεώργος Γεώργιος 9. Κοτσαρίνης Μιχαήλ 10. Ζέρβας Κων/νος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Μιλτιάδους Γεώργιος | 1. Σφήκας Δημήτριος 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κατσαντούλα Αναστασία 10. Κιτσαντά Ευαγγελίτσα 11. Ξυλογιάννης Άγγελος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Νταλάκας Δημήτριος, Γραμματικού-Παπατσίμπα Θεανώ, Παπαμιχαήλ Κων/νος, Παπακίτσος Στέφανος, Ζυγουβέλης Παναγιώτης, Ντέμσια Αικατερίνη.

Στη συνεδρίαση παραβρέθηκε ο Πρόεδρος της Τοπ. Κοινότητας Κορωνησίας οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο Πρόεδρος ανακοίνωσε την διαγραφή του Δημοτικού Συμβούλου κ. Παπάζογλου από την Δημοτική Ομάδα της πλειοψηφίας του Δημοτικού Συμβουλίου «Αρτινών Συνεργασία».

Εκτός ημερήσιας διάταξης συζητήθηκε αίτημα Πολιτών που αφορούσε το ΞΕΝΙΑ της Άρτας χωρίς να ληφθεί επί αυτού απόφαση.

Ομόφωνα το Δημοτικό Συμβούλιο αποφάσισε για την συζήτηση εννιά (9) έκτακτων θεμάτων, τα οποία συζητήθηκαν στο τέλος, μετά την συζήτηση και λήψη απόφασης επί των τακτικών.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: Το τακτικό θέμα με αριθμό 16ο συζητήθηκε 1ο .

Ο κ.κ. Μπαλάγκας, Παπάζογλου, Πετανίτης, Στασινός, Κοσμάς, Βλάρας και η κα Κατσαντούλα, αποχώρησαν μετά τη συζήτηση του 1ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 23ο τακτικό  θέμα της ημερήσιας διάταξης «Έγκριση σύναψης Προγραμματικής Σύμβασης μεταξύ Δήμου Αρταίων, Νομικού Προσώπου Κ.Κ.Μ.Π.Α.Π. για την υλοποίηση του έργου: «Μετατροπή Πνευματικού Κέντρου Κωστακιών σε Παιδικό Σταθμό» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι, σύμφωνα με την υπ’ αρ. πρωτ 4371/22-5-2087 απόφαση της ΕΕΤΑΑ Α.Ε., εγκρίθηκε η χρηματοδότηση ύψους 50.000,00 € προς το Κ.Κ.Μ.Π.Α.Π., για τη δημιουργία νέου Βρεφονηπιακού Σταθμού στη Δημοτική Κοινότητα Κωστακιών του Δήμου Αρταίων με πόρους του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης (ΦΕΚ 1409/25-4-2018 τΒ)**.**

Για την υλοποίηση του εν λόγω έργου, απαιτείται η σύναψη Προγραμματικής Σύμβασης, σύμφωνα τις διατάξεις του άρθρου 100 του Ν. 3852/2010 όπως τροποποιήθηκε και ισχύει, μεταξύ του Δήμου μας, που είναι ο φορέας υλοποίησης της Πράξης, του Νομικού μας Προσώπου Κ.Κ.Μ.Π.Α.Π, που είναι ο φορέας στον οποίο έχει παραχωρηθεί κατά χρήση το ακίνητο, δυνάμει της 293/2018 απόφασης του Δημοτικού Συμβουλίου.

Το έργο: «Μετατροπή Πνευματικού Κέντρου Κωστακιών σε Παιδικό Σταθμό» βρίσκεται σε φάση κατασκευής, με συμβατικό προϋπολογισμό 70.193,66 €. Η πίστωση των 20.193,66 €, που είναι πλέον της ανωτέρω χρηματοδότησης που θα λάβει Κ.Κ.Μ.Π.Α.Π. από την ΕΕΤΑΑ Α.Ε., θα προέλθει από εγκεκριμένες πιστώσεις ΣΑΤΑ του Τεχνικού Προγράμματος του Δήμου.

Παρακαλείται το Δημοτικό Συμβούλιο για τη λήψη απόφασης για την έγκριση σύναψης προγραμματικής σύμβασης και για τον ορισμό δύο (2) εκπροσώπων του Δήμου -καθώς και τους αναπληρωτές τους, στην Κοινή Επιτροπή Παρακολούθησης αυτής, ένας εκ των οποίων θα οριστεί ως Γραμματέας της Επιτροπής.

Επισυνάπτεται σχέδιο της προγραμματικής σύμβασης μεταξύ  του Δήμου Αρταίων και του Νομικού Προσώπου Κ.Κ.Μ.Π.Α.Π του ΥπουργείουΠολιτισμού και Αθλητισμού η οποία αποτελεί αναπόσπαστο μέρος της παρούσας απόφασης.

**ΠΡΟΓΡΑΜΜΑΤΙΚΗ ΣΥΜΒΑΣΗ**

**Μεταξύ των :**

**«ΔΗΜΟΥ ΑΡΤΑΙΩΝ»**

**«Κέντρου Κοινωνικής Μέριμνας - Παιδείας - Αθλητισμού - Πολιτισμού  (Κ.Κ.Μ.Π.Α.Π.)»**

**Για την Πράξη:**

**«Μετατροπή Πνευματικού Κέντρου Κωστακιών σε Παιδικό Σταθμό»**

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ**

**«Μετατροπή Πνευματικού Κέντρου Κωστακιών σε Παιδικό Σταθμό»**

Στην Άρτα σήμερα την ……η …………ίου του έτους 2018, ημέρα της εβδομάδος ………, οι παρακάτω φορείς καλούμενοι στο εξής «συμβαλλόμενοι»:

1. Ο Δήμος Αρταίων, νόμιμα εκπροσωπούμενος από τον Δήμαρχο κ. Χρήστο Τσιρογιάννη
2. Το Νομικό Πρόσωπο του Δήμου Αρταίων, Κέντρο Κοινωνικής Μέριμνας - Παιδείας - Αθλητισμού - Πολιτισμού  (Κ.Κ.Μ.Π.Α.Π.), νόμιμα εκπροσωπούμενο από τον Πρόεδρο κ. Μιχάλη Κοτσαρίνη.

Έχοντας υπόψη:

1. Τις διατάξεις του άρθρου 100 του Ν.3852/2010 (ΦΕΚ 87Α'/2010), όπως έχει τροποποιηθεί και ισχύει,
2. Τις διατάξεις του άρθρου 286 του Ν.3852/2010 (ΦΕΚ 87Α'/2010),
3. Την αρ.πρ. 3777/2-5-2018 πρόσκληση της ΕΕΤΑΑ ΑΕ για το «Προγράμμα χρηματοδότησης των Δήμων και των νομικών τους προσώπων από το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης με σκοπό την ίδρυση νέων τμημάτων βρεφικής, παιδικής και βρεφονηπιακής φροντίδας»
4. Την αρ.πρ. 560/18-5-2018 αίτηση εκδήλωσης ενδιαφέροντος του ΝΠΔΔ- Κ.Κ.Μ.Π.Α.Π.
5. Την υπ’ αρ. πρωτ 4371/22-5-2087 απόφαση της ΕΕΤΑΑ Α.Ε., με την οποία εγκρίθηκε η χρηματοδότηση ύψους 50.000,00 € προς το Κ.Κ.Μ.Π.Α.Π., για τη δημιουργία νέου Βρεφονηπιακού Σταθμού στη Δημοτική Κοινότητα Κωστακιών του Δήμου Αρταίων με πόρους του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης (ΦΕΚ 1409/25-4-2018 τΒ)’.
6. Την υπ' αριθμ …../2018 απόφαση του Δημοτικού Συμβουλίου του Δήμου Αρταίων, με την οποία εγκρίνεται η σύναψη της παρούσης προγραμματικής σύμβασης
7. Την υπ' αριθμ …../2018 απόφαση του Διοικητικού Συμβουλίου του Κ.Κ.Μ.Π.Α.Π., με την οποία εγκρίνεται η σύναψη της παρούσης προγραμματικής σύμβασης

συμφωνούν, συνομολογούν και συναποδέχονται τα εξής:

**ΠΡΟΟΙΜΙΟ**

Με την παρούσα Σύμβαση καθορίζεται το βασικό πλαίσιο συμφωνίας των συμβαλλόμενων μερών και προσδιορίζονται τα μέσα, οι τρόποι και οι διαδικασίες υλοποίησης αυτής της συμφωνίας, που έχει σκοπό την άρτια και έγκαιρη εκτέλεση του φυσικού αντικειμένου της Πράξης, με την ενεργητική και συντονισμένη παρέμβαση των συμβαλλομένων.

**ΑΡΘΡΟ 1Ο: ΝΟΜΙΚΗ ΒΑΣΗ ΚΑΙ ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

Η παρούσα σύμβαση είναι προγραμματική και στηρίζεται στις διατάξεις του άρθρου 100 του Ν.3852/2010 (ΦΕΚ 87 Α'/2010) όπως τροποποιήθηκε και ισχύει.

Στη σύμβαση αυτή περιέχονται:

1: Το αντικείμενο της σύμβασης

2: Τα δικαιώματα και οι υποχρεώσεις των συμβαλλομένων

3: Οι πόροι, τα ποσά χρηματοδότησης και ο τρόπος πληρωμής

4: Η διάρκεια της σύμβασης

5: Η κοινή επιτροπή

6: Ρήτρες

7: Η τροποποίηση της σύμβασης – Τελικές Διατάξεις

8: Επίλυση διαφορών

9: Ακροτελεύτιο

**ΑΡΘΡΟ 2ο ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο Δήμος Αρταίων, σε συνεργασία με το Κέντρο Κοινωνικής Μέριμνας - Παιδείας - Αθλητισμού - Πολιτισμού  (Κ.Κ.Μ.Π.Α.Π.), προγραμματίζει την υλοποίηση του έργου: «**Μετατροπή Πνευματικού Κέντρου Κωστακιών σε Παιδικό Σταθμό**» το οποίο θα αναφέρεται χάριν συντομίας **«το Έργο».**

Οι παρεμβάσεις που προβλέπονται στο παραπάνω έργο αφορούν *:*

1) Καθαιρέσεις. Καθαιρέσεις μεταλλικών στοιχείων, κατασκευών από άοπλο σκυρόδεμα και καθαιρέσεις υφιστάμενων τοιχοποιιών.

2) Τοιχοποιίες – Επιχρίσματα. Διαμόρφωση νέων χώρων και αιθουσών ώστε να πληρούνται οι προδιαγραφές για την σωστή λειτουργία του παιδικού σταθμού.

3) Επενδύσεις – Επιστρώσεις. Κατασκευή νέων τουαλετών, επένδυση του υφιστάμενου δαπέδου του κτιρίου με τάπητα από χλωριούχο πολυβινύλιο (PVC).

4) Τοποθέτηση κιγκλιδωμάτων σιδηρών, τοποθέτηση κυκλικής μεταλλικής κλίμακας, τοποθέτηση ραφιών, πάγκων και ερμαρίων.

5) Χρωματισμοί επί εσωτερικών και εξωτερικών επιφανειών.

6) Διαμόρφωση αύλειου χώρου και δημιουργία παιδικής χαράς.

7) Ηλεκτρομηχανολογικές εργασίες..

**ΑΡΘΡΟ 3ο ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ**

Για την υλοποίηση του Έργου, τα συμβαλλόμενα μέρη, δηλαδή ο Δήμος Αρταίων και το Κέντρο Κοινωνικής Μέριμνας - Παιδείας - Αθλητισμού - Πολιτισμού  (Κ.Κ.Μ.Π.Α.Π.) αναλαμβάνουν, ο καθένας στο μέρος που ορίζεται παρακάτω, τις ακόλουθες υποχρεώσεις:

**Ο Δήμος Αρταίων ορίζεται ως:**

1. **Φορέας Χρηματοδότησης** **του έργου** και αναλαμβάνει την υποχρέωση καταβολής μέχρι του ύψους των εγκεκριμένων πιστώσεων βάση του άρθρου 4 της παρούσης, ήτοι τη διενέργεια των πληρωμών στους δικαιούχους αναδόχους του έργου με την προσκόμιση όλων των νόμιμων παραστατικών στις αρμόδιες Υπηρεσίες του.
2. **Φορέας υλοποίησης του έργου,** ο οποίος έχει την ευθύνη υλοποίησης του έργου. Το έργο θα εκτελεστεί σύμφωνα με τις διατάξεις του Ν. 4412/2016 (ΦΕΚ 147/Α/08.08.16)
3. **Προϊσταμένη Αρχή** είναι η Οικονομική Επιτροπή του Δήμου Αρταίων και είναι υπεύθυνη για την κατάρτιση των όρων, τη σύνταξη των διακηρύξεων και τη διεξαγωγή και κατακύρωση του διαγωνισμού και την αξιολόγηση των προσφορών σύμφωνα με τις ισχύουσες διατάξεις.
4. **Διευθύνουσα / Επιβλέπουσα Υπηρεσία** για την κατασκευή του έργου είναι η Δ/νση Τεχνικών Υπηρεσιών του Δήμου Αρταίων στελεχωμένη με το απαιτούμενο επιστημονικό και λοιπό προσωπικό.

Στα πλαίσια αυτά, ο Δήμος Αρταίων αναλαμβάνει ειδικότερα:

* Να συντάξει τις απαιτούμενες μελέτες.
* Να αναθέσει την εκτέλεση του έργου και να υπογράψει τη σχετική σύμβαση, σύμφωνα με την κείμενη νομοθεσία.
* Να ελέγχει ποιοτικά και ποσοτικά το έργο κατά την κατασκευή του και να το παραλάβει από τον ανάδοχο.
* Την παραχώρηση , σφράγιση και φύλαξη του περιβάλλοντος χώρου των οικοπέδων στα οποία θα λάβουν χώρα οι ως άνω παρεμβάσεις αναβάθμισης, για όλο το χρονικό διάστημα κατά το οποίο θα διαρκέσουν οι ως άνω παρεμβάσεις και μέχρι την περάτωση και ολοκλήρωση αυτών.
* Την τήρηση όλων των νόμιμων και απαραίτητων προδιαγραφών ασφάλειαςαπό την υπογραφή της παρούσας μέχρι την παράδοση του έργου.
* Τη δέσμευση να μεριμνήσει για την έκδοση όσων αδειών και εγκρίσεων απαιτούνται από Υπηρεσίες και Οργανισμούς για την υλοποίηση του έργου.

**To Κέντρο Κοινωνικής Μέριμνας - Παιδείας - Αθλητισμού - Πολιτισμού  (Κ.Κ.Μ.Π.Α.Π.) ορίζεται ως:**

1. **Κύριος του Έργου και αναλαμβάνει**:

* Να αποδώσει στον Δήμο Αρταίων την πίστωση των 50.000,00 € που θα λάβει ως χρηματοδότηση από την ΕΕΤΑΑ προκειμένου να γίνει η πληρωμή του έργου.
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Την αποκλειστική συντήρηση με ιδία δαπάνη του ως άνω έργου μετά  
  την οριστική παραλαβή του από τον ανάδοχο.

Από την οριστική παραλαβή του έργου, αυτό θα περιέλθει αυτοδικαίως στο Κέντρο Κοινωνικής Μέριμνας - Παιδείας - Αθλητισμού - Πολιτισμού (Κ.Κ.Μ.Π.Α.Π.) του Δήμου Αρταίων.

Επίσης, ο Δήμος Αρταίων και το Κέντρο Κοινωνικής Μέριμνας - Παιδείας - Αθλητισμού - Πολιτισμού (Κ.Κ.Μ.Π.Α.Π.) αναλαμβάνουν την υποχρέωση να παρέχουν στην **Κοινή Επιτροπή του άρθρου 6 της παρούσας** κάθε αναγκαία διευκόλυνση που προβλέπεται στην παρούσα σύμβαση για την επιτέλεση του έργου της και λαμβάνουν κάθε αναγκαίο μέτρο που απορρέει από την παρούσα για την απρόσκοπτη ολοκλήρωση του αντικειμένου της παρούσας σύμβασης.

**ΑΡΘΡΟ 4ο ΠΟΡΟΙ ΚΑΙ ΠΟΣΑ ΧΡΗΜΑΤΟΔΟΤΗΣΗΣ – ΤΡΟΠΟΣ ΠΛΗΡΩΜΗΣ**

Ο συμβατικός προϋπολογισμός του έργου είναι 70.193,66 €, εκ των οποίων, οι 20.193,66 € προέρχονται από εγκεκριμένες πιστώσεις ΣΑΤΑ του Τεχνικού Προγράμματος του Δήμου και οι 50.000 € από τη χρηματοδότηση που θα λάβει το Κ.Κ.Μ.Π.Α.Π. δυνάμει της υπ’ αρ. πρωτ 4371/22-5-2087 εγκριτικής απόφαση της ΕΕΤΑΑ Α.Ε..

Η πληρωμές του έργου θα γίνονται κατόπιν υποβολής των νόμιμων παραστατικών από τον ανάδοχο, ανάλογα με την πρόοδο υλοποίησης  του έργου , που αφορούν σε εργασίες του Άρθρου 2, με ημερομηνίες μεταγενέστερες από αυτήν της παρούσας σύμβασης, λαμβανομένων υπόψη και των αναφερόμενων στο άρθρο 3 για τον τρόπο πληρωμής .

Όλες οι πληρωμές του έργου θα πραγματοποιηθούν από τον Δήμο Αρταίων.

**ΑΡΘΡΟ 5ο ΔΙΑΡΚΕΙΑ ΣΥΜΒΑΣΗΣ**

Η παρούσα Προγραμματική Σύμβαση αρχίζει από την υπογραφή της και λήγει με την εξάντληση του εγκεκριμένου ποσού και πάντως το αργότερο μέχρι έξι (6) μήνες από την υπογραφή της. Δύναται να δοθεί παράτασή της ύστερα από συμφωνία και των δύο συμβαλλόμενων μερών.

Το χρονοδιάγραμμα εκτέλεσης της παρούσας Προγραμματικής Σύμβασης αναλύεται στο Παράρτημα Ι και αποτελεί αναπόσπαστο τμήμα της παρούσας.

**ΑΡΘΡΟ 6ο ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Τα συμβαλλόμενη μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της επιτροπής παρακολούθησης για την εποπτεία της εφαρμογής της παρούσας Προγραμματικής Σύμβασης στα πλαίσια της εφαρμογής της παρ. 2α του Άρθρου 100 του Ν.3852/2010 (ΦΕΚ 87 Α’ /2010).

Η Επιτροπή είναι τριμελής και αποτελείται από α) δύο (2) εκπροσώπους του Δήμου Αρταίων και β) έναν (1) εκπρόσωπο του Κέντρου Κοινωνικής Μέριμνας - Παιδείας - Αθλητισμού - Πολιτισμού (Κ.Κ.Μ.Π.Α.Π.) του Δήμου Αρταίων.

Ο ένας (1) εκπρόσωπος του Δήμου Αρταίων, που θα ορίζεται ως Γραμματέας, με σχετική απόφαση του Δημοτικού Συμβουλίου.

Το αργότερο εντός 15 ημερών από την έναρξη ισχύος της προγραμματικής αυτής σύμβασης, οι συμβαλλόμενοι φορείς προτείνουν τους εκπροσώπους τους στην Κοινή Επιτροπή Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των ενεργειών που απαιτούνται για την εκτέλεση της παρούσας Προγραμματικής Σύμβασης και ειδικότερα η τήρηση όλων των όρων της Προγραμματικής Σύμβασης, η διαπίστωση της ολοκλήρωσης των εκατέρωθεν υποχρεώσεων της Προγραμματικής Σύμβασης, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας και η επίλυση κάθε διαφοράς μεταξύ των συμβαλλόμενων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. Ειδικότερα, στην Επιτροπή θα πρέπει, με ευθύνη του μέλους που εκπροσωπεί ως γραμματέας το Δήμο Αρταίων, να κοινοποιούνται **εγκαίρως** όλες οι αναγκαίες πληροφορίες και όλα τα σχετικά έγγραφα που αφορούν σε σημαντικά στάδια της εξέλιξης της Προγραμματικής Σύμβασης και ιδιαίτερα: 1) στις διαδικασίες διενέργειας του διαγωνισμού, 2) στη σύναψη της σύμβασης με τον ανάδοχο του έργου, 3) στους υποβληθέντες λογαριασμούς πριν την έγκρισή τους, 4) στην οποιασδήποτε μορφής τροποποίηση των όρων της σύμβασης, ώστε να γνωμοδοτεί σχετικά όποτε κρίνεται απαραίτητο.

Η Επιτροπή συγκαλείται με πρόσκληση του Προέδρου. Στην πρόσκληση γράφονται τα θέματα της ημερήσιας διάταξης και ειδοποιούνται τα μέλη έγκαιρα με τον προσφορότερο τρόπο. Στην ημερήσια διάταξη αναγράφονται υποχρεωτικά και εισάγονται προς συζήτηση τα θέματα που ζήτησαν εγγράφως οι εκπρόσωποι έστω και ενός των συμβαλλομένων μερών.

Ο Πρόεδρος μπορεί να αναθέσει σε μέλος της Επιτροπής την ειδικότερη μελέτη και εισήγηση του θέματος της ημερήσιας διάταξης. Μπορεί επίσης να καλεί στις συνεδριάσεις υπάλληλο οιασδήποτε ειδικότητας που θα οριστεί από την Αρμοδία Διεύθυνση για παροχή πληροφοριών ή γνωμών σχετικά με τα συζητούμενα θέματα.

Η Επιτροπή συνεδριάζει στο Δημαρχείο, εφόσον συμφωνήσει η πλειοψηφία των μελών της. Τα βιβλία της Επιτροπής τηρούνται και φυλάσσονται στο Δημαρχείο.

Η Επιτροπή βρίσκεται σε απαρτία όταν είναι παρόντα τρία (3) τακτικά ή αναπληρωματικά μέλη της. Οι αποφάσεις της Επιτροπής πρέπει να είναι αιτιολογημένες και λαμβάνονται κατά πλειοψηφία των παρόντων μελών. Το έργο της Επιτροπής παρακολούθησης θα διαρκέσει καθ' όλη τη διάρκεια ισχύος της παρούσας σύμβασης.

Αν οι αποφάσεις της Επιτροπής παραβαίνουν όρους της Προγραμματικής Σύμβασης είτε παραβαίνουν τους κανόνες της επιστήμης και την καλή πίστη, είτε τέλος, δημιουργούν ουσιώδη βλάβη σε κάποιον από τους συμβαλλόμενους φορείς, καθώς και σε θέματα που δεν προβλέπονται και δεν ρυθμίζονται στις προαναφερόμενες συμβάσεις ο κάθε συμβαλλόμενος φορέας στην Προγραμματική σύμβαση διατηρεί το δικαίωμα αμφισβήτησης της απόφασης της Επιτροπής. Οι αποφάσεις της Επιτροπής διατυπώνονται σε πρακτικά και υπογράφονται από όλα τα μέλη και τον Γραμματέα. Οι λοιπές λεπτομέρειες που ενδεχομένως απαιτηθούν για την λειτουργία της Κοινής Επιτροπής θα καθορισθούν με αποφάσεις της.

**ΑΡΘΡΟ 7ο ΡΗΤΡΕΣ**

Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. Σε περίπτωση αδυναμίας ή αμέλειας προς αποκατάσταση από της πλευράς του ενός μέρους, έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημία.

**ΑΡΘΡΟ 8ο ΤΕΛΙΚΕΣ ΔΙΑΤΑΞΕΙΣ**

1. Η μη άσκηση δικαιωμάτων, η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντιθέτων προς την Προγραμματική Σύμβαση ή καθυστέρηση στη λήψη μέτρων που προβλέπει η σύμβαση αυτή, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από τις υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται ρητά από την Προγραμματική Σύμβαση.
2. Η εκτέλεση της σύμβασης αυτής δεν απαιτεί ούτε συνεπάγεται την πρόσληψη προσωπικού.

**ΑΡΘΡΟ 9ο ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και την ερμηνεία των όρων της παρούσας σύμβασης και που δεν θα επιλύεται από την Κοινή επιτροπή παρακολούθησης της παρούσας σύμβασης δύναται να επιλύεται από τα αρμόδια Δικαστήρια Άρτας αφού όμως εξαντληθούν όλες οι δυνατότητες εξωδικαστικής επίλυσης της διαφοράς από τους συμβαλλόμενους.

**ΑΡΘΡ0 10ο ΑΚΡΟΤΕΛΕΥΤΙΟ**

Η παρούσα Σύμβαση αφού αναγνώσθηκε και βεβαιώθηκε για το περιεχόμενό της, υπογράφεται ως ακολούθως σε τέσσερα (4) αντίτυπα από τα οποία έκαστος εκ των συμβαλλομένων θα λάβει δύο (2).

**ΟΙ ΣΥΜΒΑΛΛΟΜΕΝΟΙ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ο ΔΗΜΑΡΧΟΣ** | | | | | | **Για το ΚΚΜΠΑΠ Ο ΠΡΟΕΔΡΟΣ** | | | | |
| **ΧΡΗΣΤΟΣ ΤΣΙΡΟΓΙΑΝΝΗΣ** | | | | | | **ΜΙΧΑΛΗΣ ΚΟΤΣΑΡΙΝΗΣ** | | | | |
| **ΠΑΡΑΡΤΗΜΑ Ι** | | | | | | | | | | |
|  |  |  |  |  | |  |  |  |  | |
|  |  |  |  |  | |  |  |  |  | |
| **ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ** | | | | | | | | | | |
|  |  |  |  |  | |  |  |  |  | |



Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την απόφαση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση του σχεδίου της προγραμματικής σύμβασης μεταξύ του Δήμου Αρταίων και του Νομικού Προσώπου Κ.Κ.Μ.Π.Α.Π για την υλοποίηση του έργου: «Μετατροπή Πνευματικού Κέντρου Κωστακιών σε Παιδικό Σταθμό».

2. Τον ορισμό ως εκπροσώπων του Δήμου Αρταίων στην Κοινή Επιτροπή Παρακολούθησης Έργου:

-Του  Δημοτικού Συμβούλου, κ. Γεώργιο Πανέτα, με αναπληρωτή του τον Δημοτικό Σύμβουλο, κ. Γεώργιο Μιλτιάδους

- Του Γενικού Γραμματέα, κ. Ηλία Σερβετά (ο οποίος ορίζεται ως Γραμματέας της Επιτροπής), με αναπληρωτή του τον Αναπλ/τη Προϊστάμενο της Διεύθυνσης Προγραμματισμού, ΤΠΕ και Περιβαλλοντικών Πολιτικών, κ. Γεώργιο Μακρή.

3. Την εξουσιοδότηση του Δημάρχου κου Τσιρογιάννη Χρήστου, για την υπογραφή της καθώς και για την πραγματοποίηση κάθε άλλης σχετικής απαιτούμενης ενέργειας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 362 /2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*